《满园花 读清溪夫人诗稿，拈此戏柬并寄同学诸姊妹》
清代·江珠

好句吟难罢。黯然魂欲化，问何时许结、香奁社。驰想梦成劳，敢告吾庐者，恰筑云岩罅。

竹石秀而野，中有琴书潇洒。春水如醅，春山如画。

待牡丹开也。当给个、归宁假。能否画船来，尊酒花间把。

消清话、看取分题，剩向风、甘拜下。

作者简介：江珠，字碧岑，号小维摩，甘泉人，监生江藩妹，诸生吾学海室。工词赋，尤长骈体文，通经史，并善舞剑，著有《青藜阁诗文集》、《小维摩集》。